*****

KOMMISSIONENS UDTALELSE

af 6. juli 1990

rettet til Portugals regering vedroerende et forslag til rammelov om landtransport

(Kun den portugisiske udgave er autentisk)

(90/375/EOEF)

1. I overensstemmelse med bestemmelserne i artikel 1 i Raadets beslutning af 21. marts 1962 om indfoerelse af en fremgangsmaade til forudgaaende undersoegelse og forhandling om visse administrativt eller ved lov fastsatte bestemmelser paa transportomraadet (1), aendret ved beslutning 73/402/EOEF (2), har den portugisiske regering sendt Kommissionen teksten til et forslag til rammelov om landtransport. Der er blevet afholdt et moede den 9. oktober 1989 mellem de involverede portugisiske embedsmaend og Kommissionens tjenestegrene med henblik paa at fremskaffe yderligere oplysninger om forslaget til rammelov.

2. Kommissionen konstaterer, at der i forslaget til lov udstikkes nye rammer for transportpolitikken i Portugal med henblik paa at tage hoejde for de nuvaerende forhold og behov, bl. a. som foelge af Portugals optagelse i Det Europaeiske Faellesskab.

Principperne i dette forslag til rammelov synes at vaere i overensstemmelse med Faellesskabets transportpolitik.

Kommissionen noterer sig, at sigtet med loven er at decentralisere og deregulere transportsystemet i Portugal med henblik paa at imoedekomme brugernes kvantitative og kvalitative behov og mindske de sociale og oekonomiske omkostninger paa transportomraadet. Loven tager sigte paa ligebehandling af transportbrugere og -ydere og indeholder bestemmelser om et afgiftssystem baseret paa infrastrukturomkostninger.

3. Kommissionen konstaterer, at i lovforslagets artikel 7, stk. 1, og artikel 18 bekraeftes faellesskabsrettens forrang for de nationale bestemmelser.

4. I lovforslagets artikel 9 omhandles det forhold, at regeringen kan traeffe visse foranstaltninger med hensyn til tjenesteydelser paa transportomraadet, hvor dette af forskellige aarsager viser sig noedvendigt. For at sikre, at alle saadanne foranstaltninger gennemfoeres af grunde, der er forenelige med Traktaten, boer der efter ordene »andre tungtvejende grunde, der er i almenvellets interesse« tilfoejes »og som er i overensstemmelse med bestemmelserne i Traktaten om Oprettelse af De Europaeiske Faellesskaber«.

5. For saa vidt angaar bestemmelserne i artikel 19, 20 og 22 om adgang til erhvervet for udoevelse af transportvirksomhed ad landevej, traadte Raadets direktiv 74/561/EOEF (3), senest aendret ved direktiv 89/438/EOEF (4), og Raadets direktiv 74/562/EOEF (5), senest aendret ved direktiv 89/438/EOEF, om adgang til erhvervet med henholdsvis godstransport og personbefordring ad landevej i indenlandsk og international transport i kraft i Portugal den 1. januar 1986. Kommissionen erfarer, at der endnu ikke er truffet nogen saerlige foranstaltninger til gennemfoerelse af direktiv 74/562/EOEF. Paa baggrund af, at tidspunktet for gennemfoerelsen af disse to direktiver som helhed er overskredet, boer den noedvendige lovgivning til gennemfoerelse af direktivernes bestemmelser i Portugal vedtages saa hurtigt som muligt.

6. Artikel 21 i forslaget til rammelov aabner mulighed for at naegte en virksomhed tilladelse til at udoeve sin aktivitet paa en rute, saafremt dette medfoerer en illoyal konkurrence over for transportvirksomheder, der allerede er inde paa denne rute.

Kommisisonen goer de portugisiske myndigheder opmaerksom paa, at denne bestemmelse ikke maa anvendes med henblik paa at naegte en virksomhed ret til at drive en rute alene af den grund, at en anden virksomhed allerede er inde paa det paagaeldende marked. Enhver ansoegning om driftstilladelse boer undersoeges behoerigt og behandles individuelt.

I den forbindelse ville det vaere nyttigt at faa naermere oplysninger om, hvorledes de portugisiske myndigheder paataenker at definere begrebet »illoyal konkurrence«.

Af en saadan tilfoejelse til rammeloven vil det klart fremgaa, at transportvirksomheder har ret til at ansoege om driftstilladelse, men at der ved behandlingen af ansoegningen boer tages hensyn til alle relevante kriterier - herunder Faellesskabets bestemmelser, hvis den paagaeldende rute er international.

7. Med hensyn til artikel 24 synes de deri indeholdte bestemmelser om tariffer og priser delvis at referere til godstransport. Deres regering boer vaere opmaerksom paa, at Raadet den 21. december 1989 vedtog forordning (EOEF) nr. 4058/89 om prisdannelse for vejgodstransport mellem medlemsstaterne (6). Artikel 2 i denne forordning forudser, at priserne, der er naevnt i artikel 1, efter 1. januar 1990 vil blive aftalt frit mellem parterne i transportkontrakten.

Det er bydende noedvendigt, at bestemmelserne i artikel 24 bliver omformuleret for at goere det klart, at international vejgodstransport falder uden for artiklens anvendelsesomraade.

8. Eftersom dette forslag til rammelov skal danne den retlige ramme om den senere detaljerede foelgelovgivning, forbeholder Kommissionen sig ret til at afgive udtalelse om foranstaltningerne til gennemfoerelse af de generelle bestemmelser i naervaerende lov, efterhaanden som de vedtages. Den portugisiske regering boer derfor i god tid forelaegge alle disse foranstaltninger for Kommissionen, saafremt den skoenner, at disse foranstaltninger vil kunne beroere gennemfoerelsen af faellesskabsretten.

9. Kommissionen fremsender denne udtalelse til de andre medlemsstater.

Udfaerdiget i Bruxelles, den 6. juli 1990.

Paa Kommissionens vegne

Karel VAN MIERT

Medlem af Kommissionen

(1) EFT nr. 23 af 3. 4. 1962, s. 720/62.

(2) EFT nr. L 347 af 17. 12. 1973, s. 48.

(3) EFT nr. L 308 af 19. 11. 1974, s. 18.

(4) EFT nr. L 212 af 22. 7. 1989, s. 101.

(5) EFT nr. L 308 af 19. 11. 1974, s. 23.

(6) EFT nr. L 390 af 30. 12. 1989, s. 1.